钦定古今图书集成/理学汇编/学行典/第179卷 > 闵损
## 钦定古今图书集成/理学汇编/学行典/第179卷 > 闵损

按《孔子家语》：“闵损，鲁人，字子骞。少孔子五十岁，以德
行著名，夫子称其孝焉。”

按《史记仲尼弟子列传》闵损，孔子曰：“孝哉闵子骞！人
不闲于其父母昆弟之言，不仕大夫，不食污君之禄，
如有复我者，必在汶上矣。”

按《阙里志》：闵损幼丧母，为后母所苦，冬月以芦花衣
之以代絮，其所生二子则衣之以棉。闵子御父车，身
寒失辔，父察知之，欲出后母。损曰：“母在一子单，母去
三子寒。”父善其言而止，母为感悟。